**พิธีการวันแม่แห่งชาติโรงเรียนบ้านหนองไผ่-มาบชุมแสง**

**11 สิงหาคม 2563**

......................................................

07.00 – 07.50 น. – ผู้มีเกียรติ คณะครู นักเรียน พร้อมกันลงนามถวายพระพร

- ชมนิทรรศการพระราชกรณียกิจ พระคุณแม่ของแผ่นดิน

- ชมนิทรรศการ ผลงานนักเรียนที่ชนะการประกวด

08.00 น. – นักเรียนทุกระดับชั้นเข้าแถวทำกิจกรรมหน้าเสาธง

08.30 น. - พิธีสงฆ์ (นิมนต์พระวัดวังแดง)

- ตักบาตรข้าวสารอาหารแห้ง

09.00 น ประธานในพิธีเดินทางมาถึงสถานที่จัดงาน (เพลงมหาฤกษ์)

09.09 น. – เชิญประธานในพิธีเปิดกรวยธูปเทียนแพ ถวายเครื่องราชสักการะ

ถวายพุ่ม มะลิ นำกล่าวราชสดุดี ถวายพระพร

* คณะผู้เข้าร่วมงานร้องเพลงสรรเสริญพระบารมี สดุดีมหาราชา
* ประธานการจัดงานกล่าวรายงาน / พร้อมเชิญประธานมอบเกียรติบัตร

แม่ดีเด่น และนักเรียนชนะการประกวด

* ประธานในพิธีกล่าวเปิดงาน
* ตัวแทนนักเรียนกล่าวอศิรวาท ถวายพระพร
* นักเรียนร่วมร้องเพลงเทิดพระคุณแม่ (ค่าน้ำนม , อิ่มอุ่น )
* พิธีกราบแม่
* เสร็จพิธี

10.00 น. – นักเรียน ผู้ปกครองนักเรียน คณะครู และผู้ร่วมงาน ร่วมปลูกต้นไม้

11.00 น. – ชมรม รวมพลคนทำดี และ ผู้ปกครอง ร่วมเลี้ยงอาหารกลางวัน นักเรียน

12.00 น. – เสร็จพิธีการ วันแม่แห่งชาติ

**คำถวายอาศิรวาทราชสดุดี และกล่าวนำถวายพระพรชัยมงคล**

**แด่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง**

**เนื่องในวโรกาสมหามงคลเฉลิมพระชนพรรษา 88 พรรษา**

.........................................................................

ณ มหามงคลวโรกาส ที่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระชนมพรรษา 88 พรรษา ในวันที่ 12 สิงหาคม พ.ศ. 2563 ข้าพระพุทธเจ้า คณะครู ผู้ปกครองนักเรียน นักเรียน โรงเรียนบ้านหนองไผ่-มาบชุมแสง ชมรม รวมพลคนทำดี จังหวัดพิจิตรและผู้ที่มาชุมนุมพร้อมกัน ณ ที่นี้ มีความปลาบปลื้มปิติเป็นอย่างยิ่ง ที่ได้มาร่วมเฉลิม พระเกียรติและแสดงความจงรักภักดีด้วยความสำนึกในพระมหากรุณาธิคุณ ที่ทรงมีต่อพสกนิกรและประเทศชาติบ้านเมือง

สมเด็จพระนางเจ้าสิริกิติ์ พระบรมราชินีนาถ ทรงเป็นขัตติยราชนารี ผู้ทรงไว้ซึ่ง

พระราชคุณูปการ อันยิ่งใหญ่ต่อประเทศชาติและอาณาประชาราษฎร์ พระราชกรณียกิจ

นานัปการที่ทรงปฏิบัติบำเพ็ญตลอดมา ล้วนมีผลต่อการยกระดับฐานะและชีวิตความเป็นอยู่

ของพสกนิกรให้ดีขึ้น ทรงพระกรุณาส่งเสริมศิลปาชีพและอนุรักษ์ ศิลปวัฒนธรรมพื้นบ้าน ให้สืบทอดและดำรงอยู่ยั่งยืนคู่ชาติไทย ทรงช่วยพัฒนาสังคมให้เจริญก้าวหน้าทั้งด้านเศรษฐกิจ

การศึกษา การสาธารณสุข และสิ่งแวดล้อม ทรงรับสมาคมและมูลนิธิต่างๆ เป็นจำนวนมาก

ไว้ในพระบรมราชินูปถัมภ์ และพระราชทานพระราชทรัพย์ส่วนพระองค์ สนับสนุนกิจการขององค์กรการกุศลต่างๆ เป็นเนืองนิตย์ ทรงพระวิริยะอุตสาหะปฏิบัติพระราชกรณียกิจเคียงข้างพระบาทสมเด็จพระเจ้าอยู่หัวโดยตลอด ส่งผลให้พสกนิกรแห่งราชอาณาจักรไทย มีความ

เป็นอยู่ดีขึ้นถ้วนหน้า ณ มหามงคลวโรกาสนี้ ข้าพระพุทธเจ้าขอพระราชทาน

พระราชานุญาตกล่าวนำผู้ที่มาร่วมชุมนุม ถวายพระพรชัยมงคลแด่สมเด็จพระนางเจ้าฯ

พระบรมราชินีนาถ ดังนี้

“ข้าพระพุทธเจ้าทั้งหลายขอตั้งจิตอธิษฐาน น้อมอัญเชิญคุณพระรัตนตรัย ซึ่งทรงคุณ

อันประเสริฐยิ่ง และอำนาจสรรพสิ่งศักดิ์สิทธิ์ในสากล โปรดภิบาลประทานจตุรพิธพรชัย

มงคล แด่สมเด็จพระนางเจ้าฯพระบรมราชินีนาถ ให้ทรงพระเกษมสำราญปราศจากทุกข์และ

ภัยพิบัติ จำเริญทีฆชนม์ดลสิริสวัสดิ์พูนเพิ่มพิพัฒน์บารมี พระเกียรติคุณเกริกไกรในปถพี

เป็นมิ่งขวัญร่มเกล้าเหล่าพสกนิกร ชั่วฟ้าและธาตรีตราบนิรันดร์ กาลเทอญ”

ด้วยเกล้าด้วยกระหม่อม ขอเดชะ

**คำกล่าวเปิดงานวันแม่แห่งชาติ ประจำปีการศึกษา 2563**

**...................................................................**

ประธานจัดงานกิจกรรมวันแม่แห่งชาติ คณะครู คุณแม่ของนักเรียนผู้มีเกียรติ นักเรียน โรงเรียนบ้านหนองไผ่-มาบชุมแสง ที่เคารพรักทุกท่าน ข้าพเจ้ามีความยินดีเป็นอดย่างยิ่ง ที่ได้รับเกียรติเป็นประธานในการจัดงานวันแม่แห่งชาติของโรงเรียนบ้านหนองไผ่-มาบชุมแสง ในวันนี้

จากการกล่าวรายงานของประธานจัดกิจกรรมวันแม่แห่งชาติ ทำให้ทราบ

ถึงรูปแบบและขั้นตอนการจัดกิจกรรมเป็นอย่างดี

วันที่ 12 สิงหาคม ของทุกปี เป็นวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในปีนี้พระองค์มีพระชนมพรรษาครบ 88 พรรษา นับได้ว่าเป็นบุญของชาติและประชาชนชาวไทย ที่มี สมเด็จพระบรมราชินีนาถ ผู้ทรงพระคุณอันประเสริฐเพียบพร้อมด้วยคุณลักษณะแห่งรัตนนารีโดยแท้ พระองค์มิได้ทรงเป็นพระบรมราชินีที่มีพระสิริโฉมเป็นเลิศเท่านั้น หากแต่ยังทรงพระปรีชาเชี่ยวชาญในกิจการต่างๆ ซึ่งปรากฏผลเป็นที่ประจักษ์แก่ปวงชนโดยตลอด พระมหากรุณาธิคุณของระองค์ท่านที่มีต่อพสกนิกรยิ่งใหญ่เหลือคณานับ เราทุกคนจึงควรแสดงความจงรักภักดีต่อพระองค์ท่าน ด้วยการตั้งมั่นในความดี มีความสมัครสมานสามัคคี กระทำตนให้เป็นประโยชน์ต่อชาติบ้านเมือง

นอกจากนี้ ทางโรงเรียนยังจัดกิจกรรมที่ยกย่องและเผยแพร่พระคุณแม่เป็นกิจกรรมที่ปลูกจิตสำนึกให้ลูกได้แสดงออกถึงความรัก ความผูกพันความกตัญญูระหว่างแม่และลูก อันจะส่งผลให้นักเรียนมีความสำนึกในพระคุณ คุณงามความดีของแม่ มีคุณธรรม จริยธรรม และมีการบูรณาการกิจกรรมการเรียนรู้ การจัดนิทรรศการแสดงผลงานของนักเรียนในกิจกรรมวันแม่แห่งชาติ การดำเนินกิจกรรมต่างๆ ได้รับความร่วมมืออย่างดียิ่งจากผู้นำชุมชน ผู้ปกครอง คณะครู นักเรียน เป็นอย่างดี ขอขอบคุณทุกส่วน ฝ่าย ที่เกี่ยวข้อง ในวันนี้

บัดนี้ ได้เวลาอันเป็นอุดมมงคลฤกษ์แล้ว ข้าพเจ้าจึงขอเปิดงาน วันแม่แห่งชาติประจำปีการศึกษา 2563 ณ บัดนี้

**คำกล่าวรายงานวันแม่แห่งชาติ**

**ประจำปีการศึกษา 2563**

**...................................................................................................**

เรียน ท่านประธานที่เคารพ

ข้าพเจ้า ในนามประธานจัดงานพร้อมคณะกรรมการจัดกิจกรรมวันแม่แห่งชาติ ประจำปีการศึกษา 2563 ผู้มีเกียรติ คณะครู นักเรียนที่มาพร้อมกันในบริเวณพิธี รู้สึกเป็นเกียรติและมีความยินดีเป็นอย่างยิ่ง ที่ท่านได้สละเวลามาเป็นประธานการจัดกิจกรรมวันแม่แห่งชาติในวันนี้

วันที่ 12 สิงหาคม ของทุกปี เป็นวันเฉลิมระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระมหากรุณาธิคุณของพระองค์ท่านที่มีต่อพสกนิกร ชาวไทยยิ่งใหญ่เหลือที่จะคณานับได้ เราต่างสำนึกในพระมหากรุณาธิคุณของพระองค์ท่าน จึงจัดกิจกรรมเพื่อเทิดพระเกียรติของพระองค์ท่าน โดยมีวัตถุประสงค์ดังนี้

1.เพื่อให้คณะครู ผู้ปกครองนักเรียน นักเรียน แสดงความจงรักภักดีต่อสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง

2.เพื่อให้ลูกได้สำนึก ตระหนัก ซาบซึ้งมีความกตัญญูในพระคุณของแม่

3.เพื่อเสริมสร้างปลูกฝังจิตสำนึกที่ดีให้กับเด็กนักเรียนและเยาวชนโรงเรียนได้ดำเนินการจัดกิจกรรมดังนี้

1) กิจกรรมเทิดพระเกียรติสมเด็จ พระนางเจ้าสิริกิติ์ พระบรมราชินีนาถ

- พิธีลงนามถวายพระพร

- พิธีสดุดีเทิดพระเกียรติและถวายพระพรชัยมงคล

- จัดนิทรรศการพระราชประวัติและพระราชกรณียกิจ

2) กิจกรรมเผยแพร่พระคุณแม่ มีการประกวดผลงานนักเรียน ดังนี้

- เรียงความพระคุณของแม่

- วาดภาพ

3) มอบเกียรติบัตรแม่ดีเด่นประจำปี 2563

4) จัดนิทรรศการผลงานนักเรียนชนะการประกวด

5) พิธีแสดงความกตัญญูกตเวที (กราบแม่)

บัดนี้ได้เวลาอันเป็นมงคลฤกษ์แล้วขอเชิญท่านประธานมอบเกียรติบัตรแม่ดีเด่น นักเรียนที่ชนะการประกวดในกิจกรรมต่างๆและกล่าวเปิดงานวันแม่แห่งชาติประจำปี 2563 ต่อไป.